Υπόθεση απάτης και κλοπών σε βάρος ηλικιωμένων εξιχνίασε η Ασφάλεια Θεσσαλονίκης

Υπόθεση απάτης και κλοπών σε βάρος ηλικιωμένων ατόμων εξιχνίασε η Διεύθυνση Ασφάλειας Θεσσαλονίκη μετά τη σύλληψη δύο ατόμων.

Όπως προέκυψε από τη σχετική έρευνα, ένας 38χρονος ο οποίος συνελήφθη, προσποιούμενος υπάλληλο της ΔΕΗ και με το πρόσχημα βλάβης στο δίκτυο ηλεκτροδότησης, εξαπατούσε ηλικιωμένους αποσπώντας τους συνολικά το ποσό των 28.000 ευρώ και αντικείμενα αξίας 9.600 ευρώ.

Στο μεταξύ, η έρευνα συνεχίζεται για να διαπιστωθεί η εμπλοκή των δραστών και σε άλλες περιπτώσεις αδικημάτων.

Πηγή: ΑΠΕ – ΜΠΕ